
Број: 02 - __________
________ 2026 година                                                                                              П Р Е Д Л О Г
С к о п ј е                                     
                                                                          
ЗАПИСНИК
од Триесеттата седница на Управниот одбор на
Фондот за здравствено осигурување на Република Северна Македонија,
одржана на 10 јули 2026 година со почеток од 12.00 часот
во просториите на Фондот 

Присутни членови на Управниот одбор:
· [bookmark: _Hlk184113351]Ирена Петковски - претставник од Министерството за финансии – претседател;
· [bookmark: _Hlk188953232]Дритан Даути - претставник од Министерството за здравство – заменик на претседателот; 
· д-р Димитар Димитриевски – претставник од здружението на пензионерите – член;
· Маја Чемерикиќ Велковска– претставник од Организацијата на потрошувачи – член;
· Бранко Азески - претставник од Сојуз на стопански комори на Македонија – член. Во работата на седницата учествуваше преку конференциска врска;
· [bookmark: _Hlk217291470]проф. д-р Калина Гривчева Старделова – претставник од Лекарската, Фармацевтската и Стоматолошката комора на Македонија – член. Во работата на седницата учествуваше преку конференциска врска;
· Трпе Деаноски - претставник од Сојузот на синдикатите на Македонија – член.

    Присутни од ФЗОРСМ:
· Сашо Клековски, директор на ФЗОРСМ;
· Седат Бислими, заменик на директорот на ФЗОРСМ;
· Христо Трповски, раководител на одделението за регрес и судски постапки, во својство на лице одговорно за организирање на работата на Управниот одбор на ФЗОРСМ и записничар;

Други присутни:
· Златко Перински, гостин

Седницата ја водеше претседателката на Управниот одбор Ирена Петковски. На почетокот утврди дека во просториите на Фондот се присутни пет члена а преку конференциска врска се вклучени уште два члена на Управниот одбор, односно во работата на седницата учествуваат сите седум членови на Управниот одбор, со што условите за полноважно работење и одлучување се исполнети.

 Потоа го прочита претходно доставениот 

П Р Е Д Л О Г - Д Н Е В Е Н  Р Е Д

1. [bookmark: _Hlk161644419]Предлог за утврдување на референтни цени на здравствени услуги и донесување на Одлука за изменување на Одлуката за утврдување на референтни цени на пакетите на завршени епизоди на лекување за специјалистичко – консултативната здравствена заштита – амбулантски, Одлука за дополнување на Одлуката за утврдување на референтни цени во специјалистичко – консултативната здравствена заштита и Одлука за изменување на Одлуката за утврдување на референтни цени на услуги во болничката здравствена заштита за акутни случаи;
2. Предлог за донесување на Одлука за изменување на Одлуката за договорен надоместок на ЈЗУ за 2026 година;
3. Предлог за донесување на Одлука за изменување на Одлуката за вкупниот договорен надоместок за здравствените установи кои вршат услуги од областа на очна хирургија за 2026 година (ПЗУ Специјализирана болница по офталмологија „Систина офталмологија“ и ПЗУ „Промедика офталмологија“ Скопје); 
4. Предлог за донесување на Одлука за изменување на Одлуката за договорен надоместок за ЈЗУ Стоматолошки клинички центар „Свети Пантелејмон“ - Скопје за 2026 година;
5. Предлог заклучок за дополнување на условен надоместок за ЈЗУ УК за ревматологија Скопје;
6. Предлог за донесување на Одлука за склучување на анекс на договор за обезбедување на ортопедски и други помагала;
7. Разно.

Членовите на Управниот одбор го прифатија предлогот и за Триесеттата седница едногласно го усвоија следниот

Д Н Е В Е Н  Р Е Д

1. Предлог за утврдување на референтни цени на здравствени услуги и донесување на Одлука за изменување на Одлуката за утврдување на референтни цени на пакетите на завршени епизоди на лекување за специјалистичко – консултативната здравствена заштита – амбулантски, Одлука за дополнување на Одлуката за утврдување на референтни цени во специјалистичко – консултативната здравствена заштита и Одлука за изменување на Одлуката за утврдување на референтни цени на услуги во болничката здравствена заштита за акутни случаи;
2. Предлог за донесување на Одлука за изменување на Одлуката за договорен надоместок на ЈЗУ за 2026 година;
3. Предлог за донесување на Одлука за изменување на Одлуката за вкупниот договорен надоместок за здравствените установи кои вршат услуги од областа на очна хирургија за 2026 година (ПЗУ Специјализирана болница по офталмологија „Систина офталмологија“ и ПЗУ „Промедика офталмологија“ Скопје); 
4. Предлог за донесување на Одлука за изменување на Одлуката за договорен надоместок за ЈЗУ Стоматолошки клинички центар „Свети Пантелејмон“ - Скопје за 2026 година;
5. Предлог заклучок за дополнување на условен надоместок за ЈЗУ УК за ревматологија Скопје;
6. Предлог за донесување на Одлука за склучување на анекс на договор за обезбедување на ортопедски и други помагала;
7. Разно.

По усвојувањето на дневниот ред, директорот Клековски извести дека како што е веќе познато во јавноста, во следните денови тој ќе биде предложен за функцијата министер за здравство а за В.Д. директор на Фондот ќе биде именуван Златко Перински, сегашниот министер за локална самоуправа. Поради тоа, го поканил г. Перински во Фондот заради првично запознавање со работата како и заради запознавање со членовите и работата на Управниот одбор.

Управниот одбор едногласно прифати на денешната седница да присуствува и г. Златко Перински.

Потоа се пристапи кон разгледување на точките на дневниот ред. 

ТОЧКА 1 -  Предлог за утврдување на референтни цени на здравствени услуги и донесување на Одлука за изменување на Одлуката за утврдување на референтни цени на пакетите на завршени епизоди на лекување за специјалистичко – консултативната здравствена заштита – амбулантски, Одлука за дополнување на Одлуката за утврдување на референтни цени во специјалистичко – консултативната здравствена заштита и Одлука за изменување на Одлуката за утврдување на референтни цени на услуги во болничката здравствена заштита за акутни случаи

Директорот Клековски даде објаснување за првата точка од дневниот ред наведувајќи дека предлогот опфаќа измени на референтни цени кои се некои од постарите и одамна не се менувани, потоа укинување на пакети на завршени здравствени услуги, како и воведување нови здравствени услуги. Опфатени се услуги од областа на очната медицина, специјалистички лабораториски, односно цитогенетски и андролошки анализи (за БПО) и од болничката здравствена заштита за акутни случаи.

Маја Чемерикиќ Велковска во однос на предложеното воведување на нова услуга – „ДНК фрагментација на сперматозоиди“ кај цените за цитогенетски и андролошки анализи, укажа дека веќе имаме референтна цена за БПО.  Ако новопредложената услуга не е опфатена во БПО, треба јасно да се истакне кога може да се применува. Ако пак со оваа услуга се придонесува за подобри резултати на постапката за БПО, треба и да се вклучи во пакетот ЗА БПО.

Директорот Клековски наведе дека веќе се работи на ревидирање на цените за ИВФ услугите при што се става нагласок на ефектот на услугата, односно на успешниот исход од неа.

Димитар Димитриевски укажа дека услугата од болничката здравствена заштита за акутни случаи - „Други фактори кои влијаат на здравствената состојба“, за која се предлага зголемување на референтната цена е многу недефинирана, не е јасно на што се однесува, односно не се знае во кои ситуации таа може да се користи. 

Со тоа дискусијата за првата точка беше исцрпена, по што Управниот одбор, едногласно донесе 

Одлука 
за изменување на Одлуката за утврдување на референтни цени за пакетите на завршени епизоди на лекување за специјалистичко-консултативна здравствена заштита – амбулантски

Одлука 
за дополнување на Одлуката за утврдување на референтни цени во специјалистичко-консултативна здравствена заштита
и
Одлука 
за изменување на Одлуката за утврдување на референтни цени на услуги во болничката здравствена заштита за акутни случаи

со која се извршија предложените измени и дополнувања на референтни цени на здравствени услуги.

ТОЧКА 2 - Предлог за донесување на Одлука за изменување на Одлуката за договорен надоместок на ЈЗУ за 2026 година

Директорот Клековски објасни дека предлогот се однесува на измени на надоместоците на повеќе јавни здравствени установи соодветно на средствата потребни за лекарите кои се на специјализација и на задолжителна пробна работа. Ова е редовна точка на дневниот ред.

По објаснувањето и дискусијата на членовите на Управниот одбор што следеше, Управниот одбор едногласно ја донесе предложената

Одлука 
за изменување на Одлуката за утврдување на вкупниот договорен надоместок на јавните здравствени установи за 2026 година

со која се измени висината на договорните надоместоци на 39 јавни здравствени установи.

ТОЧКА 3 -  Предлог за донесување на Одлука за изменување на Одлуката за вкупниот договорен надоместок за здравствените установи кои вршат услуги од областа на очна хирургија за 2026 година (ПЗУ Специјализирана болница по офталмологија „Систина офталмологија“ и ПЗУ „Промедика офталмологија“ Скопје)

Директорот Клековски наведе дека предлогот за измени на договорните надоместоци е врз основа на заедничко барање на двете здравствени установи, со цел скратување на рокот на чекање за услугата „Процедури на леќата по ФАКО метода, ист ден“. Измените се состојат од намалување на договорниот надоместок на едната и зголемување за истиот износ на надоместокот на другата здравствена утанова. Притоа, не се додаваат дополнителни средства во вкупниот надоместок за очната хирургија.

По објаснувањето, Управниот одбор едногласно ја донесе предложената

Одлука
за изменување на Одлуката за вкупниот договорен надоместок за здравствените установи кои вршат услуги од областа на очна хирургија за 2026 година

со која надоместокот на ПЗУ „Систина офталмологија“ се намали од 42.000.000 на 36.294.000 денари а на ПЗУ „Промедика офталмологија“ се зголеми од 27.155.000 на 32.861.000 денари.

ТОЧКА 4 -  Предлог за донесување на Одлука за изменување на Одлуката за договорен надоместок за ЈЗУ Стоматолошки клинички центар „Свети Пантелејмон“ - Скопје за 2026 година

Директорот Клековски објасни дека оваа точка на дневниот ред се однесува на измени на договорниот надоместок на Стоматолошкиот клинички центар заради обезбедување средства за стоматолозите кои таму се на приватна специјализација. Се работи за поголем број на приватни специјализанти и со тоа ова претставува еден вид упад на Стоматолошкиот клинички центар, кој самиот си определува колку специјализации и од која област ќе спроведува а трошоците паѓаат на Фондот. Во моментов не можеме да сториме ништо, но ќе се погрижам тоа да се промени со законски измени.

По објаснувањето, дискутираа членовите на Управниот одбор изнесувајќи ги своите согледувања во однос на приватните специјализации. Во дискусијата зедоа учество Дритан Даути, Калина Гривчева Старделова и Маја Чемерикиќ Велковска.

По исцрпувањето на дискусијата, Управниот одбор едногласно одлучи да се зголеми висината на договорниот надоместок на Стоматолошкиот клинички центар „Свети Пантелејмон“ – Скопје со вклучување средства за дополнителните 116 приватни специјализанти. 

Бидејќи договорниот надоместок на ЈЗУ Стоматолошки клинички центар „Свети Пантелејмон“ – Скопје е утврден со Одлуката за утврдување на вкупниот договорен надоместок на јавните здравствени установи за 2026 година, измената се вклучи во одлуката донесена во рамките на точката 2 од дневниот ред.

ТОЧКА 5 -  Предлог заклучок за дополнување на условен надоместок за ЈЗУ УК за ревматологија Скопје

Директорот Клековски образложи дека оваа точка од дневниот ред се однесува на дополнување на листата на лекови од условниот надоместок за ЈЗУ УК за ревматологија – Скопје, по барање на клиниката со уште една генерика и истото нема да има финансиски импликации во вкупниот договорен надоместок.

По објаснувањето, дискутираа членовите на Управниот одбор.

Маја Чемерикиќ Велковска истакна дека е потребно клиниките да даваат и извештаи за тоа како ги реализираат средствата, односно како ги користат лековите за кои им се определува условен надоместок. Се обезбедуваат иновативни терапии а клиниките немаат обврска да даваат извештаи за резултатите од нивната примена. Укажа и во контекст на потрошувачката на средства, да се провери дали за лекот Obinutuyumab има веќе утврдена референтна цена. 

Димитар Димитриевски наведе дека осигурениците со одредени специфични болести за кои се обезбедуваат иновативни терапии излегуваат привилегирани наспроти големото мнозинство осигуреници кои и понатаму се лекуваат со постари генерации на лекови. Потребно е да се овозможат помодерни лекови за мнозинството пациенти, односно за болестите кои се најзастапени.

Калина Гривчева Старделова изнесе искуства од нејзината клиничка пракса, укажувајќи на позитивните резултати од примената на иновативни терапии. Даде и појаснување за определувањето на пациентите за аплицирање на иновативните терапии преку примерот на УК за гастроентерохепатологија каде работи.

Потоа, бидејќи дискусијата за точката 5 беше исцрпена, Управниот одбор едногласно го донесе предложениот

Заклучок: Се одобрува дополнителен лек со генеричко име Obinutuyumab во рамките на важечкиот условен надоместок на ЈЗУ Универзитетска клиника за ревматологија – Скопје.

ТОЧКА 6 -  Предлог за донесување на Одлука за склучување на анекс на договор за обезбедување на ортопедски и други помагала

Директорот Клековски објасни дека станува збор за стандардна точка на дневниот ред, кога по барање на ортопедски куќи, трговски друштва и аптеки се одлучува за вклучување на помагала во нивната понуда на товар на Фондот. Комисијата за ортопедски и други помагала на Фондот ги разгледа барањата по што се дава предлог за усвојување од Управниот одбор. 

По објаснувањето на директорот, Управниот одбор едногласно ја донесе предложената

Одлука
за склучување анекс на договор за издавање ортопедски и други помагала

со која се одлучи за склучување на анекси на договори со три аптеки и три трговски друштва.

ТОЧКА 7 -  Разно

Во рамките на точката Разно, директорот Клековски ги извести членовите на Управниот одбор дека по измените на Листата на лекови на товар на Фондот за антикоагулансите, enoxaparin и nadroparin, се соочуваме со транзициски проблеми во однос на нивната достапност. Имено, иако согласно договорите со Фондот, аптеките се должни да ги имаат достапни сите лекови кои се на Листата на лекови, во овој период наведените лекови сѐ уште не се достапни насекаде на товар на Фондот. Од таа причина, за да не бидат оштетени осигурениците, потребно е да продолжиме со рефундации за овие лекови до 15 јули.

Управниот одбор се согласи со изнесеното и едногласно донесе 

Заклучок: 
· Фондот да продолжи со надоместување на средства (рефундација) на осигурените лица за лековите enoxaparin и nadroparin набавени заклучно со 15 јули 2026 година, согласно правилата односно прописите коишто важат за надоместок на средства за лекови од Листата на лекови кои паѓаат на товар на Фондот за примарна или болничка здравствена заштита а се применуваат во примарната, специјалистичко-консултативната или болничката здравствена заштита и условите за надоместок кои важеле до 30 јуни 2026 година.
· Се задолжува стручната служба на Фондот да го спроведе заклучокот.

Со тоа дневниот ред беше исцрпен и Управниот одбор во 13.15 часот заврши со работата на Триесеттата седница. 
 
                             Записничар,                                         Управен одбор
                       Христо Трповски                                       Претседател,
                                                    Ирена Петковски

